સોનીપત જિલ્લાના ગન્નોરમાં એક વિવાહીત મહિલાએ તેના પતિ પર અપહરણ, બળજબરી પૂર્વક લગ્ન અને પતિના ત્રણ મિત્રો સાથે બંદૂકની અણીએ તેની સાથે સામૂહિક બળાત્કારનો આરોપ લગાવ્યો છે. મહિલાએ પોલીસ ફરિયાદ દાખલ કરી જણાવ્યું હતું કે, આરોપીઓએ તેના ભાઇને મોબાઇલ પર ધમકી ભર્યા મેસેજ મોકલ્યા હતા, જેનાથી કંટાળી તેના ભાઇએ આત્મહત્યા કરી લીધી છે. મહિલાના ફરિયાદના આધાર પર હરિયાણા પોલીસે મહિલાના પતિ, તેની માતા અને અન્ય કેટલાક લોકો વિરુદ્ધ કેસ દાખલ કરી તપાસ હાથ ધરી છે.